pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับผู้ว่าฯทั่วประเทศเตรียมแผนเผชิญเหตุ ดูแลประชาชนช่วงตรุษจีน 2565 คุมโควิด-19 / ป้องกันอัคคีภัยจากการเผา
วันศุกร์ที่ 28 มกราคม 2565
โฆษกรัฐบาลเผย “นายกฯ” กําชับผู้ว่าฯทั่วประเทศเตรียมแผนเผชิญเหตุ ดูแลประชาชนช่วงตรุษจีน 2565 คุมโควิด-19 / ป้องกันอัคคีภัยจากการเผา
โฆษกรัฐบาลเผย “นายกฯ” กําชับผู้ว่าฯทั่วประเทศเตรียมแผนเผชิญเหตุ ดูแลประชาชนช่วงตรุษจีน 2565 คุมโควิด-19 / ป้องกันอัคคีภัยจากการเผา
วันนี้ (28 ม.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงสุขภาพและความปลอดภัยของพี่น้องประชาชน โดยเฉพาะคนไทยเชื้อสายจีน ซึ่งจะมีการสืบสานประเพณี จุดธูปเทียนบูชาเซ่นไหว้ เผากระดาษเงิน กระดาษทอง ในช่วงเทศกาลตรุษจีน ระหว่างวันที่ 30 ม.ค. – 1 ก.พ. 65 ที่อาจเป็นสาเหตุการเกิดอัคคีภัย รวมถึงอุบัติภัยขนาดใหญ่ จึงกําชับให้แต่ละพื้นที่เตรียมพร้อมแผนเผชิญเหตุ จัดกําลังเจ้าหน้าที่ และเจ้าพนักงาน เฝ้าระวัง ตรวจตรา อาคารบ้านเรือน พื้นที่ชุมชน สถานประกอบการ และสถานบริการ โดยเฉพาะสถานที่ที่มีการจัดงานมีการจุดพลุ ประทัด ดอกไม้เพลิง ต้องปฏิบัติตามกฎหมายโดยเคร่งครัด พร้อมตรวจสอบ และปรับปรุงข้อมูลพื้นที่ที่เสี่ยงต่อการเกิดอัคคีภัย ซักซ้อมการปฏิบัติงานร่วมกันของหน่วยงานที่เกี่ยวข้องให้เกิดความชัดเจน
นายธนกร ยังกล่าวเพิ่มเติมว่า ในช่วงเทศกาลตรุษจีน ซึ่งยังเป็นช่วงวันหยุดพักผ่อนของชาวไทยเชื้อสายจีนนี้ อาจมีการมารวมตัวกันและทํากิจกรรมเป็นจํานวนมากหรือออกเดินทางไปยังสถานที่ท่องเที่ยวต่าง ๆ จึงอาจส่งผลให้เกิดอุบัติเหตุจากการจราจรทั้งทางบก และทางน้ํา สร้างความสูญเสียต่อชีวิตและทรัพย์สินของประชาชน นายกรัฐมนตรีได้สั่งการไปยังกระทรวงมหาดไทยให้กําชับผู้ว่าราชการจังหวัดทุกจังหวัด เข้มงวดตรวจตราอาคารสถานที่ โป๊ะ ท่าเทียบเรือโดยสาร ให้มีความปลอดภัยต่อการใช้บริการของพี่น้องประชาชน ขณะเดียวกันก็เตรียมความพร้อมบุคลากร อุปกรณ์ เครื่องจักรกลสาธารณภัย ให้พร้อมปฏิบัติงานตลอด 24 ชั่วโมงด้วย
"ประเทศไทยยังคงอยู่ในช่วงการเฝ้าระวัง และป้องกันการแพร่ระบาดของโรคติดเชื้อไวรัสโคโรนา 2019 (โควิด–19) จึงขอให้ทุกฝ่ายยังต้อง ปฏิบัติตามมาตรการป้องกันโรคของกระทรวงสาธารณสุข โดยเคร่งครัด โดยเฉพาะอย่างยิ่ง พื้นที่/สถานที่ที่มีความเสี่ยงในช่วงเทศกาลตรุษจีน ได้แก่ ร้านอาหาร ตลาด ศาลเจ้า หรือสถานที่ที่มีการรวมกลุ่มเครือญาติ โดยยกระดับมาตรการป้องกันควบคุมโรคโควิด-19 สําหรับการจัดกิจกรรมในช่วงเทศกาลตรุษจีนตามมาตรการความปลอดภัยสําหรับองค์กร (COVID Free Setting) ในช่วงวันที่ 28 มกราคม 2565 - 3 กุมภาพันธ์ นี้ พร้อมรณรงค์ขอความร่วมมือประชาชนลดกิจกรรมการเผาทุกชนิดในช่วงวันตรุษจีน เพื่อลดการเกิดฝุ่นละอองขนาดเล็ก (PM2.5) และอันตรายจากอัคคีภัยที่มีสาเหตุจากการจุดธูปเทียนบูชา เซ่นไหว้ เผากระดาษเงิน กระดาษทอง การจุดประทัดตามสถานที่ต่าง ๆ เพื่อป้องกันและระงับอัคคีภัย รวมทั้งมาตรการป้องกันควบคุมโรคโควิด-19 อย่างเคร่งครัดด้วย” โฆษกประจําสํานักนายกรัฐมนตรี กล่าว
-----------------
รัฐบาลไทย-ข่าวทำเนียบรัฐบาล-ท่าอากาศยานดอนเมือง แจ้งปิดช่องทางจราจรลงสะพานลอย 2 ระหว่างวันที่ 20 พฤศจิกายน - 28 ธันวาคม 2564 (ตลอด 24 ชั่วโมง)
วันพุธที่ 17 พฤศจิกายน 2564
ท่าอากาศยานดอนเมือง แจ้งปิดช่องทางจราจรลงสะพานลอย 2 ระหว่างวันที่ 20 พฤศจิกายน - 28 ธันวาคม 2564 (ตลอด 24 ชั่วโมง)
...
ท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ขอแจ้งปิดช่องทางจราจรลงสะพานลอย 2 (เส้นทางที่มาจากสะพานกลับรถ หน้าสถานีรถไฟดอนเมือง ถนนวิภาวดีรังสิตฝั่งขาออก ไปยังอาคารผู้โดยสารขาเข้า ชั้น 1) ในวันที่ 20 พ.ย. 64 - 28 ธ.ค. 64 (ตลอด 24 ชั่วโมง) เนื่องจาก ทดม. อยู่ระหว่างดําเนินการขยายช่องทางการจราจร ซึ่งเป็นส่วนหนึ่งในโครงการก่อสร้างขยายสะพานทางขึ้นอาคารสํานักงาน ทดม. เพื่อประสิทธิภาพการเดินทางช่วยลดความหนาแน่นของการจราจรภายใน ทดม.ได้เตรียมความพร้อมเดินหน้าพัฒนาสนามบินรองรับการเดินทางของผู้โดยสารภายหลังสถานการณ์กลับสู่สภาวะปกติทันที
ทั้งนี้ ผู้โดยสารที่มาจากถนนวิภาวดีรังสิตฝั่งขาออก เพื่อไปยังอาคารผู้โดยสารขาเข้า ชั้น 1 ทดม.สามารถใช้เส้นทาง ดังนี้
วิธีที่ 1 ใช้เส้นทางกลับรถฐานทัพอากาศ เพื่อเข้าช่องทาง ทดม.4
วิธีที่ 2 ใช้สะพานกลับรถ หน้าสถานีรถไฟดอนเมือง ขับตามเส้นทางผู้โดยสารขาออกไปกลับรถที่ใต้อาคารผู้โดยสารภายในประเทศ หรือหน้าทางเข้าคลังสินค้า เพื่อใช้ถนนสาย 3 (ติดริมรั้วกําแพง ทดม.)
ทั้งนี้ ทดม. ดําเนินการติดตั้งป้ายแจ้งเตือนล่วงหน้า ประมาณ 5 กม. ที่สามารถมองเห็นได้ง่ายและชัดเจน อีกทั้ง เพิ่มเจ้าหน้าที่จราจรและเจ้าหน้าที่อํานวยความสะดวกให้แก่ผู้โดยสาร บริเวณหน้าอาคารผู้โดยสาร เพื่อความเป็นระเบียบและแก้ปัญหาการจราจรให้มีความคล่องตัวขึ้น พร้อมติดตั้งไฟฟ้าแสงสว่างเพิ่มขึ้น ทดม. ขออภัยในความไม่สะดวกมา ณ ที่นี้ หากผู้โดยสารหรือผู้ใช้บริการมีข้อคิดเห็นหรือข้อเสนอแนะประการใด ทดม. ยินดีน้อมรับเพื่อนําไปปรับปรุงและพัฒนาการให้บริการให้ดียิ่งขึ้น ทั้งนี้ ผู้โดยสารสามารถสอบถามข้อมูลเพิ่มเติมได้ที่ ศูนย์ประชาสัมพันธ์ ทดม. โทร 0 2535 1192 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย 3 วัน ประชาชนกว่า 1 ล้านคนตอบรับสลากดิจิทัล 80 บาท ยอดจำหน่ายกว่า 4.4 ล้านใบ “นายกฯ” ย้ำเตือนประชาชนอย่าซื้อเกินกำลัง
วันอาทิตย์ที่ 5 มิถุนายน 2565
โฆษกรัฐบาลเผย 3 วัน ประชาชนกว่า 1 ล้านคนตอบรับสลากดิจิทัล 80 บาท ยอดจําหน่ายกว่า 4.4 ล้านใบ “นายกฯ” ย้ําเตือนประชาชนอย่าซื้อเกินกําลัง
โฆษกรัฐบาลเผย 3 วัน ประชาชนกว่า 1 ล้านคนตอบรับสลากดิจิทัล 80 บาท ยอดจําหน่ายกว่า 4.4 ล้านใบ “นายกฯ” ย้ําเตือนประชาชนอย่าซื้อเกินกําลัง
วันที่ 5 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงโครงการสลากดิจิทัล ที่สํานักงานสลากกินแบ่งรัฐบาลเปิดจําหน่ายจํานวน 5 ล้านใบ ตั้งแต่วันที่ 2 มิถุนายน 2565 ถึงเมื่อวานนี้ (4 มิถุนายน 2565) เวลา 20.00 น. มีประชาชนเข้ามาซื้อสลากดิจิทัล ที่เปิดขายผ่านแพลตฟอร์มแอปพลิเคชัน “เป๋าตัง” แล้วจํานวน 4,433,963 ใบ จํานวนผู้ซื้อสลาก
1,064,294 คน ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความคืบหน้าของโครงการสลากดิจิทัลอย่างต่อเนื่อง รู้สึกพอใจที่ประชาชนให้การตอบรับอย่างดี และโครงการฯ สามารถแก้ไขปัญหาการขายสลากเกินราคา 80 บาทได้อย่างเป็นรูปธรรม แต่ฝากเตือนพี่น้องประชาชนอย่าซื้อสลากดิจิทัลจนเกินกําลัง
โฆษกประจําสํานักนายกรัฐมนตรีกล่าวอีกว่า ขณะที่ในส่วนของการจัดจําหน่ายสลากกินแบ่งรัฐบาลราคา 80 บาทที่กระจายอยู่ทั่วประเทศเกือบ 300 จุด ก็มีรายงานว่ามีประชาชนซื้อสลากเป็นจํานวนมากเช่นกัน โดยคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล ภายใต้การกํากับดูแลของนายกรัฐมนตรี เชื่อว่าจะลดปัญหาการขายสลากเกินราคาได้ดีขึ้น สามารถสร้างกลไกราคาให้กลับมาที่ราคา 80 บาทได้ในไม่ช้าและเป็นรูปธรรม ทั้งนี้ ในอนาคตคณะกรรมการฯ จะมีการพัฒนาให้สอดคล้องกับสถานการณ์ ทั้งการให้ขึ้นเงินได้หลายช่องทาง หรือการพิจารณาค่าธรรมเนียมให้สอดคล้องกับปริมาณการใช้งาน รวมถึงพิจารณาถึงความเหมาะสมว่า ควรจะเพิ่มสลากเข้ามาขายในแพลตฟอร์มในงวดต่อๆ ไป มากขึ้นด้วยหรือไม่
“จากผลการตอบรับอย่างล้นหลามของประชาชนที่มีต่อโครงการสลากดิจิทัล จนมียอดผู้ซื้อสลากเกิน 1 ล้านคนภายใน 3 วันดังกล่าว ซึ่งเป็นการเพิ่มทางเลือกให้กับผู้ซื้อเท่านั้น ตามแนวทางและนโยบายของท่านนายกรัฐมนตรี พลเอก ประยุทธ์ จันทร์โอชา ที่เน้นการใช้เทคโนโลยี ที่มีอยู่ปัจจุบัน มาใช้ไนการอํานวยความสะดวกประชาชน และแก้ปัญหาที่มีอยู่ สําหรับข้อห่วงใยของกลุ่มผู้ค้ารายย่อย นายกรัฐมนตรียังมอบหมายให้คณะกรรมการแก้ไขปัญหาสลากแพง ช่วยนําไปพิจารณาเพื่อหาทางออกและเป็นธรรมสําหรับทุกฝ่ายด้วย ” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-นายกฯ มอบพาณิชย์ดูแลเข้มราคาสินค้าโดยเฉพาะอุปกรณ์การแพทย์ หน้ากากอนามัย แอลกอฮอล์ล้างมือ ป้องกันการฉวยโอกาสขึ้นราคาดูแลประชาชนใช้จ่ายช่วงล็อกดาวน์
วันเสาร์ที่ 10 กรกฎาคม 2564
นายกฯ มอบพาณิชย์ดูแลเข้มราคาสินค้าโดยเฉพาะอุปกรณ์การแพทย์ หน้ากากอนามัย แอลกอฮอล์ล้างมือ ป้องกันการฉวยโอกาสขึ้นราคาดูแลประชาชนใช้จ่ายช่วงล็อกดาวน์
นายกฯ มอบพาณิชย์ดูแลเข้มราคาสินค้าโดยเฉพาะอุปกรณ์การแพทย์ หน้ากากอนามัย แอลกอฮอล์ล้างมือ ป้องกันการฉวยโอกาสขึ้นราคาดูแลประชาชนใช้จ่ายช่วงล็อกดาวน์ พร้อมสั่งสคบ.สแกนเรื่องร้องเรียนเร่งบรรเทาความเดือดร้อน
วันที่ 10 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ห่วงใยการใช้จ่ายและปัญหาค่าครองชีพของประชาชน ภายหลังการยกระดับมาตรการควบคุมโรค ที่จะเริ่มขึ้นในวันที่ 12 ก.ค. นี้ โดยเน้นการลดและจํากัดการเดินทาง จึงจะทําให้ประชาชน มีความจําเป็นต้องซื้อสินค้าทั้งอุปโภคอุปโภคมากขึ้น
นายกรัฐมนตรี จึงได้มอบหมายให้กระทรวงพาณิชย์ เข้มงวดในการตรวจสอบเรื่องราคาทั้งสินค้าอุปโภคและบริโภคในท้องตลาดให้อยู่ในเกณฑ์ที่เหมาะสม เป็นธรรม โดยเฉพาะในส่วนอุปกรณ์ทางการแพทย์ อุปกรณ์ป้องกันโรคแก่ประชาชน อย่างหน้ากากอนามัย แอลกอฮอล์ เจลล้างมือ ป้องกันการฉวยโอกาสขึ้นราคา ซึ่งจะกระทบต่อการจับจ่ายใช้สอยและค่าครองชีพของประชาชนในช่วงนี้ได้
น.ส.ไตรศุลี กล่าวว่า รัฐบาลยังขอความร่วมมือผู้ประกอบการ ไม่ขึ้นราคาสินค้าในช่วงนี้ เพื่อช่วยกันบรรเทาภาระค่าใช้จ่ายประชาชน หากพบมีการฉวยโอกาสขึ้นราคาเอาเปรียบผู้บริโภคอย่างไม่เหมาะสม จะถูกดําเนินคดีตามกฎหมาย โดยนายกรัฐมนตรี ได้เน้นย้ําไปยังสํานักงานคณะกรรมการคุ้มครองผู้บริโภค(สคบ.)ให้มีการตรวจสอบด้วย หากพบเรื่องราวร้องทุกข์ของผู้บริโภคที่ได้รับความเดือดร้อน จากการขึ้นราคาสินค้าไม่เป็นธรรม ขอให้เร่งตรวจสอบและช่วยบรรเทาความเดือดร้อนโดยด่วน
น.ส.ไตรศุลี กล่าวว่า ในส่วนของการสต๊อกสินค้านั้น กระทรวงพาณิชย์ ได้เตรียมพร้อมรองรับการยกระดับมาตรการควบคุมโรคไว้แล้ว โดยได้มีการประสานกับห้างสรรพสินค้า ซุปเปอร์มาร์เก็ต ตลอดจนประชาสัมพันธ์ให้ผู้ประกอบการรายย่อย เตรียมพร้อมสินค้า โดยเฉพาะด้านอาหาร รองรับความต้องการของประชาชน โดยมั่นใจว่าเพียงพอต่อความต้องการ จึงแนะนําให้ประชาชนเลือกซื้อสินค้าในปริมาณที่พอดี ไม่จําเป็นต้องกักตุนสินค้าไว้จํานวนมาก เพราะสินค้าทั้งด้านอุปโภคและบริโภคมีเพียงพอต่อความต้องการอย่างแน่นอน
น.ส.ไตรศุลี กล่าวว่า ในด้านพลังงาน รัฐบาลมีความพร้อมบรรเทาภาระประชาชนด้วยเช่นกัน โดยล่าสุดที่ประชุมคณะกรรมการกํากับกิจการพลังงาน(กกพ.) มีมติให้ตรึงค่าไฟฟ้าผันแปร (ค่าเอฟที) รอบเดือน ก.ค. – ธ.ค.2564 ให้เรียกเก็บที่ -15.32 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย ต่อไปจนถึงสิ้นปี 2564 นอกจากนี้ คณะกรรมการบริหารนโยบายพลังงาน (กบง.) ยังได้ขยายเวลาคงราคา LPG ออกไปอีก 3 เดือน 1 ก.ค. – 30 ก.ย.2564 โดยถัง 15 กิโลกรัม อยู่ที่ 318 บาท เพื่อลดภาระค่าครองชีพของประชาชน จากสถานการณ์การแพร่ระบาดของโรคโควิด-19 ที่ยังไม่คลี่คลาย
------------------------
รัฐบาลไทย-ข่าวทำเนียบรัฐบาล-สนามบินสมุย ได้รับใบรับรองการดำเนินงานสนามบินสาธารณะจาก กพท.
วันอังคารที่ 23 สิงหาคม 2565
สนามบินสมุย ได้รับใบรับรองการดําเนินงานสนามบินสาธารณะจาก กพท.
ในวันที่ 22 สิงหาคม 2565 ณ ห้องประชุมอู่ตะเภา  กพท.
สํานักงานการบินพลเรือนแห่งประเทศไทย (กพท.) กระทรวงคมนาคมโดยนายสุทธิพงษ์ คงพูล ผู้อํานวยการกพท. มอบใบรับรองการดําเนินงานสนามบินสาธารณะของสนามบินสมุย ให้บริษัท การบินกรุงเทพ จํากัด (มหาชน) โดยมีนายพุฒิพงศ์ ปราสาททองโอสถ กรรมการผู้อํานวยการใหญ่
บริษัท การบินกรุงเทพ จํากัด (มหาชน) เป็นผู้รับมอบใบรับรองฯ ในวันที่ 22 สิงหาคม 2565 ณ ห้องประชุมอู่ตะเภา สํานักงานการบินพลเรือนแห่งประเทศไทย
ใบรับรองการดําเนินงานสนามบินสาธารณะ (Public Aerodrome Aerodrome Operating Certificate: PAOC) จากสํานักงานการบินพลเรือนแห่งประเทศไทยเป็นเอกสารที่ออกให้กับเจ้าของหรือผู้ดําเนินการสนามบินที่ได้รับอนุญาตในการเปิดให้ บริการแก่สาธารณะ สามารถยืนยันได้ถึงมาตรฐานความปลอดภัยของสนามบินสมุย ซึ่งเป็นสนามบินสาธารณะแห่งที่สามและสนามบินนานาชาติ แห่งที่สองที่ได้รับมอบใบรับรองนี้ภายหลังการจัดตั้งสํานักงานการบินพลเรือนแห่งประเทศไทย โดยเป็นการพิจารณาด้วยกระบวนการตามมาตรฐานสากล
รัฐบาลไทย-ข่าวทำเนียบรัฐบาล-นายกฯ นำ ครม. ร่วมสืบสานวัฒนธรรมประเพณีสงกรานต์ ปี 2565 ย้ำให้ช่วยกันอนุรักษ์วัฒนธรรมอันดีงามของไทยให้เป็นมรดกล้ำค่าของชาติ อวยพรปีใหม่ไทยให้ประชาชนปลอดภัย มีความสุข
วันอังคารที่ 12 เมษายน 2565
นายกฯ นํา ครม. ร่วมสืบสานวัฒนธรรมประเพณีสงกรานต์ ปี 2565 ย้ําให้ช่วยกันอนุรักษ์วัฒนธรรมอันดีงามของไทยให้เป็นมรดกล้ําค่าของชาติ อวยพรปีใหม่ไทยให้ประชาชนปลอดภัย มีความสุข
นายกฯ นํา ครม. ร่วมสืบสานวัฒนธรรมประเพณีสงกรานต์ ปี 2565 ย้ําให้ช่วยกันอนุรักษ์วัฒนธรรมอันดีงามของไทยให้เป็นมรดกล้ําค่าของชาติ อวยพรปีใหม่ไทยให้ประชาชนปลอดภัย มีความสุข สําเร็จ ร่วมกันพัฒนาประเทศสู่อนาคตที่มั่นคง มั่งคั่ง ยั่งยืนตลอดไป
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (12 เมษายน 2565) เวลา 08.15 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในงานพิธีสืบสานวัฒนธรรมประเพณีสงกรานต์ ประจําปี 2565 ประกอบด้วย พิธีสงฆ์ พิธีสรงน้ําพระพุทธรูป และพิธีรดน้ําขอพรเนื่องในวันสงกรานต์ ประจําปี 2565 โดยมีรองนายกรัฐมนตรี คณะรัฐมนตรี ปลัดกระทรวง ผู้บัญชาการเหล่าทัพ หัวหน้าส่วนราชการภายในทําเนียบรัฐบาล และตัวแทนสื่อมวลชนประจําทําเนียบรัฐบาล เข้าร่วมในพิธี พร้อมร่วมรดน้ําขอพรนายกรัฐมนตรีเพื่อความเป็นสิริมงคล และเป็นการร่วมสืบสานวัฒนธรรมไทยในประเพณีสงกรานต์ ภายใต้มาตรการป้องกันการแพร่ระบาดของไวรัสโควิด-19 และข้อกําหนดของศูนย์บริหารสถานการณ์โควิด-19 อย่างเคร่งครัด ทั้งนี้ นายกรัฐมนตรีได้มอบเหรียญนรสิงห์ปราบมารเป็นที่ระลึกให้แก่ผู้ร่วมพิธีด้วย
โอกาสนี้ นายกรัฐมนตรีกล่าวอวยพรเนื่องในโอกาสวันสงกรานต์ปี 2565 ว่า วันนี้ถือเป็นวาระพิเศษที่ทุกคนได้มาพบปะกันเพื่อร่วมสืบสานประเพณีสงกรานต์ อันเป็นมรดกทางวัฒนธรรมอันงดงามของไทยที่ได้ปฏิบัติสืบทอดมาอย่างยาวนานตั้งแต่โบราณ ซึ่งถือเป็นหน้าที่ของคนไทยทุกคนในการร่วมอนุรักษ์สืบสานวัฒนธรรมประเพณีไทยนี้ไว้ให้เป็นมรดกอันล้ําค่าของชาติ เพื่อที่จะทําให้ประเทศชาติของเรามีความมั่นคงยั่งยืนตลอดไป โดยสิ่งที่เราร่วมกันทําในวันนี้นับเป็นสิ่งสําคัญในการสืบสานวัฒนธรรมอันดีงามที่มีอัตลักษณ์และการถ่ายทอดจากรุ่นสู่รุ่น นับเป็นสิ่งที่เราทุกคนต้องช่วยกันรักษาไว้และร่วมกันสืบสานต่อไป แม้ประเพณีสงกรานต์ในปีนี้จะเป็นประเพณีสงกรานต์ที่ต้องมีมาตรการรักษาความปลอดภัยทางด้านสุขภาพ เพราะยังต้องเผชิญกับปัญหาอุสรรคต่าง ๆ ก็ตาม
พร้อมกันนี้ นายกรัฐมนตรีกล่าวขอบคุณในความร่วมมือของทุกคนด้วยใจจริงที่ได้ทํางานร่วมกันมาหลายปี สิ่งเหล่านี้จะเป็นกุศลให้กับทุกคน นายกฯ รู้สึกซาบซึ้งและขอขอบคุณทุกคน ขอให้ช่วยกันทํางานพัฒนาประเทศชาติให้เดินไปข้างหน้าต่อไป และนายกรัฐมนตรีได้กล่าวอวยพรในโอกาสวันสงกรานต์ซึ่งเป็นวันเริ่มต้นขึ้นปีใหม่ของไทยประจําปี 2565 และยังเป็นการเริ่มต้นในการเปิดรับสิ่งที่ดีและสิ่งใหม่ ๆ ให้แก่ชีวิตของตนเองและครอบครัว โดยได้อาราธนาคุณพระศรีรัตนตรัย และอํานาจศักดิ์สิทธิ์ที่ทุกคนเคารพนับถือ อีกทั้งพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ โปรดพระราชทานบันดาลพรให้ประชาชนคนไทยและครอบครัว รวมทั้งบุคคลอันเป็นที่รักของทุกคน ปลอดภัย มีความสุขความเจริญ ประสบความสําเร็จ ประสบสิ่งดี ๆ สิ่งใดที่ปรารถนาดีให้กับนายกฯ และครอบครัว ขอให้คืนกลับสู่ทุกคนเป็นร้อยเท่าพันทวี และร่วมกันพัฒนาประเทศสู่อนาคตที่มั่นคง มั่งคั่ง ยั่งยืนตลอดไป
-------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2564
วันศุกร์ที่ 3 กันยายน 2564
การประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2564
เพื่อพิจารณานโยบายและมาตรการกํากับการนําเข้าเศษพลาสติก รวมถึงการพัฒนากฎหมายเพื่อเลิกใช้พลาสติกแบบใช้ครั้งเดียว ภายในปี 2565
วันที่ 2 กันยายน 2564 นายภานุวัฒน์ ตริยางกรูศรี รองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และนายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม เข้าร่วมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2564 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานการประชุมฯ โดยที่ประชุมได้พิจารณานโยบายและมาตรการกํากับการนําเข้าเศษพลาสติก รวมถึงการพัฒนากฎหมายเพื่อเลิกใช้พลาสติกแบบใช้ครั้งเดียว ภายในปี 2565 ณ ห้องประชุม 509 ชั้น 5 อาคารกรมโรงงานอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-รัฐบาลยินดีไทยอยู่ในอันดับต้น ๆ ด้านสาธารณสุขของโลก
วันศุกร์ที่ 22 ตุลาคม 2564
รัฐบาลยินดีไทยอยู่ในอันดับต้น ๆ ด้านสาธารณสุขของโลก
วันพฤหัสบดีที่ 21 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่การจัดอันดับด้านสาธารณสุขระดับโลกหลายแห่งแสดงให้เห็นว่าไทยเป็น 1 ในประเทศที่มีระบบสาธารณสุขที่ดีที่สุดแห่งหนึ่งของโลก เช่น รายงานของ John Hopskins และองค์กร Nuclear Threat Initiative เมื่อปี 2019 ให้ไทยเป็นที่ 6 ของโลก ที่ 1 ของเอเชีย และเป็น 1 ใน 13 ประเทศที่มีความพร้อมรับมือโรคระบาดมากที่สุด ส่วนปีนี้มีดัชนีระบบบริการสุขภาพของนิตยสาร CEOWorld Magazine ให้ไทยอยู่ในอันดับที่ 13 จาก 89 ประเทศทั่วโลก เป็นที่ 4 ของเอเชีย และที่ 1 ของอาเซียน โดยมีความโดดเด่นในเรื่องความพร้อมของยาที่จะให้บริการและโครงสร้างพื้นฐานด้านระบบบริการสุขภาพ นับเป็นสัญญาณที่ดีของการขับเคลื่อนประเทศไทยสู่เป้าหมายการเป็นศูนย์กลางสุขภาพนานาชาติ ภายในปี 2569
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เคลียร์แล้วส่งออกผลไม้ไทยไปจีน กระทรวงเกษตรฯ ประสานเปิดด่าน 4 ม.ค. เน้นตรวจเข้มโควิด-19
วันอาทิตย์ที่ 2 มกราคม 2565
เคลียร์แล้วส่งออกผลไม้ไทยไปจีน กระทรวงเกษตรฯ ประสานเปิดด่าน 4 ม.ค. เน้นตรวจเข้มโควิด-19
เคลียร์แล้วส่งออกผลไม้ไทยไปจีน กระทรวงเกษตรฯ ประสานเปิดด่าน 4 ม.ค. เน้นตรวจเข้มโควิด-19
วันที่ 2 ม.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่ประเทศจีนได้ออกมาตรการควบคุมและป้องกันการแพร่ระบาดของเชื้อโควิด-19 ที่เข้มงวด ณ ด่านนําเข้าจีน ส่งผลต่อการส่งออกผลไม้ของไทยในช่วงเดือนธันวาคมที่ผ่านมาเป็นอย่างมาก ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้รายงานต่อนายกรัฐมนตรี พล.อ.ประยุทธ์ จันทร์โอชา ว่าได้หารือกับเอกอัครราชทูตจีนประจําประเทศไทยเพื่อแก้ไขปัญหาและอํานวยความสะดวกการขนส่งผลไม้ไทย และทูตเกษตรได้ประสานงานกับทางการจีนมาโดยตลอด ขณะนี้ประเทศจีนได้เปิดด่านรถไฟผิงเสียง (เขตปกครองตนเองกว่างซีจ้วง) แล้ว โดยกําหนดให้นําเข้าผลไม้ไทยได้ตั้งแต่วันที่ 4 มกราคม 2565 เพื่อคลี่คลายปัญหากรณีด่านตงซิง (เขตปกครองตนเองกว่างซีจ้วง) ปิดด่าน ส่งผลให้ทุเรียนและลําไยสดปริมาณมากต้องติดค้างอยู่ที่ด่าน โดยทางการจีนพร้อมอํานวยความสะดวกให้กับผู้ประกอบการผลไม้ไทยทําการเปลี่ยนแปลงใบรับรองสุขอนามัยพืชจากด่านตงชิงเป็นด่านรถไฟผิงเสียง จะได้ขนส่งเข้าประเทศจีนได้ และต้องระมัดระวังอย่าให้มีการปนเปื้อนโควิด-19 ทั้งคนขับ รถและสินค้าเพราะถ้าพบทางการจีนจะปิดด่านทันที รัฐบาลจึงขอความร่วมมือทุกฝ่ายให้ช่วยกันเข้มงวดกวดขันอย่างเต็มที่
นางสาวรัชดา ยังกล่าวด้วยว่า ในส่วนของการอํานวยความสะดวกแก่ผู้ประกอบการส่งออกผลไม้ไทย กระทรวงเกษตรฯ ได้จัดทําเอกสารประกอบการดําเนินงานที่เกี่ยวข้องกับระเบียบใหม่ของสํานักงานศุลกากรจีน ว่าด้วยการขึ้นทะเบียนผู้ผลิตอาหารนําเข้าจากต่างประเทศ ที่มีผลบังคับใช้ ตั้งแต่วันที่ 1 มกราคม ที่ผ่านมา เอกสารประกอบด้วย 1) คู่มือการเข้าใช้ระบบฉบับภาษาไทย 2) คู่มือการดําเนินงานการให้บริการของทางการ “การขึ้นทะเบียนผู้ประกอบการผลิตอาหารในต่างประเทศที่นําเข้ามายังสาธารณรัฐประชาชนจีน” ฉบับภาษาไทย และ 3) เอกสารรวบรวมประเด็นข้อคําถามของผู้ผลิตอาหารที่พบบ่อยในการปฏิบัติตามระเบียบฯ จากการประสานงานกับศุลกากรจีน หากผู้ประกอบการผลิตอาหารต้องการรายละเอียดเพิ่มเติม สามารถดาวน์โหลดเอกสารได้ที่ https://www.moac.go.th/site-home หรือ https://www.opsmoac.go.th/news-preview-432991791570
“สถิติการส่งออกผลไม้ไทยไปยังประเทศจีนของกรมวิชาการเกษตร พบว่า เดือนมกราคม-ตุลาคม 2564 มีปริมาณกว่า 2 ล้านตัน คิดเป็นมูลค่ากว่า 148,000 ล้านบาท โดยปริมาณการส่งออกผลไม้สูงสุด 3 อันดับแรก ได้แก่ ทุเรียน ลําไย และมะพร้าวอ่อน ตามลําดับ แต่เริ่มประสบปัญหาการขนส่งผลไม้ติดขัดตามด่านต่าง ๆ ของจีนในช่วงปลายปี 2564 ซึ่งรัฐบาลโดยกระทรวงเกษตรฯ และกระทรวงพาณิชย์ ได้ทํางานร่วมกัน เจรจาคลี่คลายปัญหากับทางการจีน ขอเร่งรัดให้เปิดด่าน ณ จุดต่าง ๆ สําหรับมาตรการป้องกันการปนเปื้อน รัฐบาลดําเนินการตั้งแต่ภาคการผลิต และการขนส่งสินค้าทุกอย่าง เพราะตระหนักว่าสถานการณ์โควิด-19 สินค้าไทยต้องสร้างความเชื่อมั่นให้กับลูกค้าทั่วโลกได้ หากประเทศไหนสงสัย ฝ่ายไทยสามารถออกใบรับรองเรื่องกระบวนการผลิตและการขนส่งเพื่อความมั่นใจของผู้ซื้อ” รองโฆษกฯ กล่าว
รัฐบาลไทย-ข่าวทำเนียบรัฐบาล-โฆษก ศบค. ขอความร่วมมือประชาชนงดร่วมกิจกรรมเสี่ยง หลีกเลี่ยงพื้นที่แออัด ร่วมกันใช้วิถีชีวิตในการมีโรคระบาด smart control and living with covid-19 ป้องกันการระบาดโควิด-19
วันจันทร์ที่ 13 กันยายน 2564
โฆษก ศบค. ขอความร่วมมือประชาชนงดร่วมกิจกรรมเสี่ยง หลีกเลี่ยงพื้นที่แออัด ร่วมกันใช้วิถีชีวิตในการมีโรคระบาด smart control and living with covid-19 ป้องกันการระบาดโควิด-19
โฆษก ศบค. ขอความร่วมมือประชาชนงดร่วมกิจกรรมเสี่ยง หลีกเลี่ยงพื้นที่แออัด ร่วมกันใช้วิถีชีวิตในการมีโรคระบาด smart control and living with covid-19 ป้องกันการระบาดโควิด-19
วันนี้ (13 กันยายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 ตอบคําถามสื่อมวลชนกรณีการปรับรูปแบบมาตรการที่มีความผ่อนคลายเป็นสาเหตุสําคัญที่มีการระบาดรอบใหม่เกิดขึ้นหรือไม่ว่า ไม่อยากให้เรียกว่าเป็นการผ่อนคลาย แต่เป็นการปรับมาตรการเพื่อให้ภาคเศรษฐกิจสามารถเดินต่อไปได้พร้อมกับการควบคุมโรค ซึ่งผู้ประกอบการสามารถมาพูดคุยกับ ศปก.ศบค. รวมถึงกระทรวงสาธารณสุข ที่พร้อมให้ความร่วมมือตั้งแต่ก่อนที่จะประกาศมาตรการออกไป เมื่อมีการประกาศมาตรการออกไปแล้วนั้น สิ่งที่เป็นภาพสะท้อนก็เป็นข้อห่วงใยของทุกคนคือห้างสรรพสินค้า หรือสถานที่ต่าง ๆ คนเยอะ บางทีเริ่มพบพฤติกรรมไม่พึงประสงค์ จึงขอความร่วมมือกับพี่น้องประชาชน ตามที่เรามีเป้าหมายร่วมกันคือการใช้วิถีชีวิตในการมีโรคระบาดคือ smart control and living with covid-19 มี 3 ประเด็นสําคัญที่เราต้องร่วมมือกันคือ 1. บุคคลเสี่ยง 2. สถานที่เสี่ยง และ 3. กิจการ/กิจกรรมเสี่ยง โดยเมื่อพบเจอขอให้หลีกเลี่ยง ไม่เข้าไปร่วม ให้คิดไว้เสมอว่าทุกคนมีสิทธิ์เป็นผู้ติดเชื้อได้ ฉะนั้นขอให้ทุกท่านอย่านิ่งนอนใจ เนื่องจากจํานวนผู้ติดเชื้อยังคงสูงอยู่ สิ่งสําคัญคือการใช้หน้ากากอนามัย และหมั่นล้างมือ
......................
รัฐบาลไทย-ข่าวทำเนียบรัฐบาล-โฆษกรัฐบาล เผย “เราเที่ยวด้วยกัน” เฟส 3 เปิดจองโรงแรม/ที่พักแล้ววันนี้! พร้อมเพ็คเกจ “ทัวร์เที่ยวไทย” 1 ล้านสิทธิ เริ่ม Check-In วันแรก 15 ต.ค. เป็นต้นไป
วันศุกร์ที่ 8 ตุลาคม 2564
โฆษกรัฐบาล เผย “เราเที่ยวด้วยกัน” เฟส 3 เปิดจองโรงแรม/ที่พักแล้ววันนี้! พร้อมเพ็คเกจ “ทัวร์เที่ยวไทย” 1 ล้านสิทธิ เริ่ม Check-In วันแรก 15 ต.ค. เป็นต้นไป
โฆษกรัฐบาล เผย “เราเที่ยวด้วยกัน” เฟส 3 เปิดจองโรงแรม/ที่พักแล้ววันนี้! พร้อมเพ็คเกจ “ทัวร์เที่ยวไทย” 1 ล้านสิทธิ เริ่ม Check-In วันแรก 15 ต.ค. เป็นต้นไป
นายธนกรวังบุญคงชนะโฆษกประจําสํานักนายกรัฐมนตรีเผย“โครงการเราเที่ยวด้วยกันเฟส3”พร้อมเปิดให้ประชาชนจองโรงแรม/ที่พักแล้วหลังจากที่มีการเปิดลงทะเบียนเมื่อวันที่24กันยายนที่ผ่านมาจํานวน2ล้านสิทธิโดยประชาชนสามารถจองโรงแรม/ที่พักได้ตั้งแต่วันที่8ตุลาคม– 23ตุลาคม2564เข้าพักได้ตั้งแต่วันที่15ตุลาคม2564เป็นต้นไปและจะสิ้นสุดโครงการวันที่31มกราคม2565โดยโครงการเราเที่ยวด้วยกัน รัฐบาลจะสนุนค่าโรงแรม40%ของราคาที่พักต่อห้องต่อคืนทั้งนี้ไม่เกิน3,000บาทต่อห้องต่อคืนจํากัดสิทธิคนละไม่เกิน15ห้องหรือ15คืนพร้อมสนับสนุนส่วนลดe-voucherคูปองอาหาร/ท่องเที่ยวมูลค่า600บาทต่อห้องต่อคืนเมื่อเข้าพักCheck-Inที่โรงแรมโดยคูปองอาหาร/ท่องเที่ยวสามารถใช้ได้ที่ร้านอาหารและสถานที่ท่องเที่ยวที่ร่วมโครงการประชาชนชําระ60%และรัฐบาลสนับสนุนอีก40%ผ่านการตัดเงินจากคูปองทั้งนี้รัฐบาลยังสนับสนุนค่าตั๋วเครื่องบิน2สิทธิผู้โดยสารต่อ1ห้องโรงแรมที่จอง40%ของราคาค่าตั๋วเครื่องบินแต่ไม่เกิน2,000บาทต่อผู้โดยสารพร้อมมีสิทธิเพิ่มเติมสนับสนุนค่าตั๋วเครื่องบินเท่ากับ40%ของราคาตั๋วเครื่องบินแต่ไม่เกิน3,000บาทต่อผู้โดยสารเมื่อเดินทางท่องเที่ยวไปยังภูเก็ตพังงากระบี่สุราษฎร์ธานีสงขลาเชียงใหม่และเชียงรายอีกด้วย
โฆษกประจําสํานักนายกรัฐมนตรียังเผยถึง“โครงการทัวร์เที่ยวไทย”มีบริษัททัวร์สมัครลงทะเบียนเพิ่มขึ้นจํานวนกว่า366ราย(ข้อมูลณวันที่28กันยายน2564)โดยประชาชนสามารถเริ่มจองแพ็คเกจทัวร์ได้ตั้งแต่วันที่8ตุลาคม2564 – 31มกราคม2565ผ่านผู้ประกอบการนําเที่ยวโดยตรงใช้ได้1สิทธิต่อ1คนจองแพ็คเกจก่อนเดินทางล่วงหน้า7วันซึ่งรัฐบาลจะสนับสนุนค่าแพ็คเกจท่องเที่ยว40%ไม่เกิน5,000บาทต่อสิทธิจํานวน1ล้านสิทธิ
“เชื่อมั่นว่าทั้ง2โครงการจะกระตุ้นการท่องเที่ยวภายในประเทศในช่วงเทศกาลท่องเที่ยวสิ้นปีต่อเนื่องยาวไปจนถึงต้นปีหน้าสอดรับกับสายการบินยังพร้อมกลับมาเปิดให้บริการและเพิ่มความถี่ในเส้นทางบินที่หลากหลายมากขึ้นรวมถึงตั้งแต่วันที่1พฤศจิกายนนี้ ยังมีแผนการเปิดพื้นที่ท่องเที่ยวเพิ่มเติมอีกหลายจังหวัดอาทิกรุงเทพมหานคร ประจวบคีรีขันธ์ เพชรบุรี ชลบุรีเชียงใหม่ เป็นต้น ไทยเที่ยวไทยยังจะช่วยดึงเม็ดเงินเข้าสู่ภาคอุตสาหกรรมท่องเที่ยวมากขึ้นด้วย”นายธนกรฯกล่าว
.................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม “พื้นที่แหล่งอนุรักษ์ทะเลอันดามัน” ได้รับบรรจุบัญชีรายชื่อเบื้องต้น ขึ้นทะเบียนมรดกโลก ย้ำทุกการดำเนินงานให้คำนึงถึงทรัพยากรธรรมชาติ
วันพุธที่ 19 มกราคม 2565
โฆษกรัฐบาลเผย นายกฯ ชื่นชม “พื้นที่แหล่งอนุรักษ์ทะเลอันดามัน” ได้รับบรรจุบัญชีรายชื่อเบื้องต้น ขึ้นทะเบียนมรดกโลก ย้ําทุกการดําเนินงานให้คํานึงถึงทรัพยากรธรรมชาติ
โฆษกรัฐบาลเผย นายกฯ ชื่นชม “พื้นที่แหล่งอนุรักษ์ทะเลอันดามัน” ได้รับบรรจุบัญชีรายชื่อเบื้องต้น ขึ้นทะเบียนมรดกโลก ย้ําทุกการดําเนินงานให้คํานึงถึงทรัพยากรธรรมชาติ และประโยชน์ของประชาชนเป็นหลัก
วันที่ 19 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ภายหลังคณะรัฐมนตรีเห็นชอบ นําเสนอแหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อเสนอขึ้นทะเบียนเป็นแหล่งมรดกโลกเข้าสู่บัญชีรายชื่อเบื้องต้น (Tentative List) ของศูนย์มรดกโลก ต่อศูนย์มรดกโลก ณ กรุงปารีส ประเทศฝรั่งเศส นั้น เป็นที่น่ายินดีว่า เว็บไซต์ของ ศูนย์มรดกโลก องค์การยูเนสโก ได้บรรจุ “พื้นที่แหล่งอนุรักษ์ทะเลอันดามัน” ในบัญชีรายชื่อเบื้องต้น (Tentative List) เพื่อเสนอขอขึ้นทะเบียนเป็นแหล่งมรดกโลกทางธรรมชาติเป็นที่เรียบร้อยแล้ว โดยภายหลังทราบข่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวยินดีและชื่นชมหน่วยงานที่เกี่ยวข้องทุกฝ่ายที่ได้เดินหน้าผลักดันจนประสบความสําเร็จไปขั้นหนึ่ง พร้อมย้ําว่า ขอให้ทุกหน่วยงานคํานึงถึงทรัพยากรธรรมชาติ และประโยชน์ของประชาชนในพื้นที่ และประเทศเป็นหลัก เพราะการขึ้นทะเบียนเป็นแหล่งมรดกโลกทางธรรมชาติจะนํามาซึ่งความภาคภูมิใจให้คนไทย รวมทั้งเป็นการอนุรักษ์ธรรมชาติอย่างยั่งยืนอีกทางหนึ่งด้วย
นายธนกร กล่าวว่า สําหรับพื้นที่แหล่งอนุรักษ์ทะเลอันดามัน ที่นําเสนอขึ้นทะเบียนเป็นมรดกโลก เป็นพื้นที่อุทยานแห่งชาติทางทะเลตลอดชายฝั่งทะเลอันดามันที่อยู่ตอนบนของคาบสมุทรไทย ในเขต จ.ระนอง พังงา และภูเก็ต รวมทั้งสิ้น 6 อุทยานแห่งชาติ ได้แก่ อุทยานแห่งชาติหมู่เกาะระนอง อุทยานแห่งชาติแหลมสน อุทยานแห่งชาติหมู่เกาะสุรินทร์ อุทยานแห่งชาติหมู่เกาะสิมิลัน อุทยานแห่งชาติเขาลําปี-หาดท้ายเหมือง อุทยานแห่งชาติสิรินาถ รวมไปถึงพื้นที่ป่าชายเลนจังหวัดระนอง และพื้นที่สงวนชีวมณฑลระนอง ซึ่งเป็นองค์ประกอบของนิเวศทางทะเลและชายฝั่งที่สําคัญทางฝั่งทะเลอันดามันของประเทศไทย 3 นิเวศภูมิภาค (Ecoregion) ที่สําคัญ คือ นิเวศภูมิภาคป่าชายเลนและกลุ่มเกาะชายฝั่งนิเวศภูมิภาคหมู่เกาะทะเลลึก และนิเวศภูมิภาคชายหาดและป่าสันทรายชายฝั่งทั้งนี้เว็บไซต์ UNESCO ระบุว่า โดยรวมแล้ว “พื้นที่แหล่งอนุรักษ์ทะเลอันดามัน” ของประเทศไทยก่อให้เกิดสิ่งมหัศจรรย์ทางธรรมชาติที่น่าประทับใจที่สุดแห่งหนึ่งของโลก แต่ละพื้นที่เป็นตัวอย่างที่ไม่มีใครเทียบได้ของความงามตามธรรมชาติ และเมื่อรวมกันเป็นหนึ่งเดียวแล้วยังสร้างห้องเรียนประวัติศาสตร์ทางธรรมชาติ เป็นหนังสืออ้างอิงที่มีเอกลักษณ์เฉพาะตัวที่รวมอยู่ในประเทศเดียว “พื้นที่แหล่งอนุรักษ์ทะเลอันดามัน” เป็นการผสมผสานกันอย่างลงตัวของภูมิประเทศ และตําแหน่งทางภูมิศาสตร์ที่สร้างความซับซ้อนและความหลากหลายของภูมิประเทศที่ไม่มีใครเทียบได้
“นายกฯ ยังได้ย้ําว่า เมื่อได้เป็นมรดกโลกแล้ว จะยังต้องมีการบูรณาการการทํางานของทุกหน่วยงานที่เกี่ยวข้องเพื่อร่วมกันดูแล รักษาพื้นที่ ตามมาตรฐาน รวมทั้งตรวจสอบพื้นที่อย่างสม่ําเสมอ เพื่อไม่ให้ส่งผลกระทบต่อสถานที่แหล่งอนุรักษ์ ซึ่งเชื่อมั่นว่าจะเป็นสถานที่ท่องเที่ยวสําคัญของไทยและของโลก ซึ่งจะส่งผลดีต่อเศรษฐกิจในพื้นที่ สร้างอาชีพให้ประชาชนต่อไป” นายธนกรกล่าว
รัฐบาลไทย-ข่าวทำเนียบรัฐบาล-รัฐบาลหนุนพื้นที่ EEC เป็น “พื้นที่ต้นแบบด้านเกษตร” ตั้งเป้าสร้างรายได้ให้เกษตรกรในพื้นที่ ร้อยละ 6.5 ต่อปี
วันจันทร์ที่ 22 สิงหาคม 2565
รัฐบาลหนุนพื้นที่ EEC เป็น “พื้นที่ต้นแบบด้านเกษตร” ตั้งเป้าสร้างรายได้ให้เกษตรกรในพื้นที่ ร้อยละ 6.5 ต่อปี
.....
รัฐบาลมุ่งขับเคลื่อนเขตพัฒนาพิเศษภาคตะวันออก (EEC) ให้เป็นพื้นที่ต้นแบบในการพัฒนาเศรษฐกิจ สังคม และสิ่งแวดล้อมอย่างเป็นระบบ ที่นําไปสู่การขยายตัวทางเศรษฐกิจของประเทศ จนก้าวข้ามกับดักรายได้ปานกลางสู่การเป็นประเทศพัฒนาแล้วภายในปี 2575
.
สําหรับแนวทางการพัฒนา มิได้จํากัดอยู่ที่ภาคอุตสาหกรรมและภาคการบริการเท่านั้น แต่รวมถึง “ภาคการเกษตร” ทั้งนี้ ครม. ได้เห็นชอบแผนพัฒนาการเกษตรในพื้นที่อีอีซี (พ.ศ. 2566 - 2570) มีเป้าหมายยกระดับภาคการเกษตรโดยใช้เทคโนโลยีให้ผลการผลิตสูงขึ้น เข้าถึงตลาดสินค้ามูลค่าสูง ยกระดับรายได้เกษตรกรให้เทียบเท่าภาคอุตสาหกรรมและบริการ
.
โดยการพัฒนาพื้นที่กลุ่มคลัสตอร์ทางการเกษตรนั้น ประกอบด้วย 5 คลัสเตอร์ คือ ผลไม้ ประมง เกษตรมูลค่าสูง พืชสมุนไพร และพืชสําหรับอุตสาหกรรมชีวภาพ คาดว่าการขยายตัวมูลค่าผลผลติมวลรวมภาคเกษตรของอีอีซีจะอยู่ที่ร้อยละ 3.5 ต่อปี และอัตราการขยายตัวรายได้เกษตรต่อแรงงานเกษตรของอีอีซีจะอยู่ที่ร้อยละ 6.5 ต่อปี
.
อ่านเพิ่มเติม คลิกhttps://www.thaigov.go.th/news/contents/details/58144
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. เปิดภาพ การทดสอบการเดินรถ “MRT PINK LINE”
วันพฤหัสบดีที่ 9 ธันวาคม 2564
รฟม. เปิดภาพ การทดสอบการเดินรถ “MRT PINK LINE”
ชวนคนไทยร่วมยลโฉม รถไฟฟ้าโมโนเรลสายสีชมพู ช่วงแคราย - มีนบุรี
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดภาพการทดสอบการเดินรถไฟฟ้าโมโนเรลสายสีชมพู หลังจากที่ก่อนหน้านี้ได้เปิดทดสอบการเดินรถของรถไฟฟ้าโมโนเรลสายสีเหลืองไปเรียบร้อยแล้ว
วันนี้ (9 ธันวาคม 2564) รถไฟฟ้าโมโนเรลสายสีชมพู ช่วงแคราย - มีนบุรี ได้เริ่มทดสอบการเดินรถ เพื่อตรวจสอบความเข้ากันได้ของโครงสร้างงานโยธากับขบวนรถไฟฟ้าและระบบจ่ายไฟฟ้า โดยใช้ความเร็วในการทดสอบไม่เกิน 25 กิโลเมตรต่อชั่วโมง ทั้งนี้ รถไฟฟ้าโมโนเรลสายสีชมพูสามารถทําความเร็วได้สูงสุดที่ 80 กิโลเมตรต่อชั่วโมง
สําหรับเส้นทางในการทดสอบการเดินรถ เริ่มต้นจากศูนย์ซ่อมบํารุง (Depot) ผ่านไปยังสถานีมีนบุรี (PK30) ผ่านสถานีตลาดมีนบุรี (PK29) สถานีเศรษบุตรบําเพ็ญ (PK28) และสถานีบางชัน (PK27) รวมระยะทางประมาณ 4.45 กิโลเมตร โดยจะดําเนินการทดสอบอย่างต่อเนื่อง ตั้งแต่วันที่ 9 ธันวาคม 2564 เพื่อตรวจสอบและสร้างความมั่นใจในการเดินรถและการดําเนินงานโครงการมีความปลอดภัยและเกิดประโยชน์สูงสุดต่อประชาชน
โดยในการทดสอบครั้งนี้ใช้ขบวนรถโมโนเรลที่จะให้บริการจริงเช่นเดียวกับการทดสอบรถไฟฟ้าโมโนเรลสายสีเหลือง ซึ่งยังคงรูปลักษณ์ที่มีความทันสมัย ภายนอกรถเป็นสีขาวตัดกับชมพูมีสีสันสดใสสะอาดตา ภายในห้องโดยสารมีความกว้างขวาง ช่วยให้ผู้โดยสารเดินทางได้อย่างสะดวกสบาย ไม่อึดอัด และมีทัศนวิสัยที่ชัดเจนด้วยขนาดของกระจกที่กว้าง ในส่วนของตัวรถมีขนาดกว้าง 3.16 เมตร น้ําหนัก 14,500 – 15,000 กิโลกรัมต่อตู้ โดยใน 1 ขบวน ประกอบด้วยตู้โดยสารจํานวน 4 ตู้ รองรับผู้โดยสารได้ 17,000 คนต่อชั่วโมงต่อทิศทาง และยังสามารถเพิ่มตู้โดยสารได้สูงสุด 7 ตู้ต่อขบวน ซึ่งจะทําให้รองรับผู้โดยสารได้มากถึง 28,000 คนต่อขบวนต่อทิศทาง
ปัจจุบันรถไฟฟ้าโมโนเรลสายสีชมพู ช่วงแคราย - มีนบุรี เดินทางมาถึงประเทศไทยแล้ว 13 ขบวน และคาดว่าขบวนรถจะเข้ามาครบถ้วนทั้ 42 ขบวน ในช่วงประมาณกลางปี 2565 โดยภายหลังจากนี้ โครงการรถไฟฟ้าสายสีชมพูฯ ก็จะยังคงทดสอบการเดินรถอย่างต่อเนื่องเพื่อให้มีความพร้อมเมื่อเปิดให้บริการ ซึ่งคาดว่าน่าจะสามารถให้บริการประชาชนได้ในช่วงไตรมาสที่ 3 ของปี 2565
สําหรับการทดสอบการเดินรถในครั้งนี้ถือเป็นปรากฎการณ์ใหม่สําหรับวงการรถไฟฟ้าของไทย ดังนั้น โครงการรถไฟฟ้าสายสีชมพูฯ จึงได้มีการจัดกิจกรรมต่างๆ เพื่อให้ประชาชนเข้ามาเป็นส่วนหนึ่งในหน้าประวัติศาสตร์ครั้งนี้ร่วมกัน ไม่ว่าจะเป็นการเปิดโอกาสให้ร่วมกิจกรรมในช่องทางต่างๆ เช่น แฟนเพจ Line Official และยังมีการนําเสนอภาพบรรยากาศการทดสอบการเดินรถและพาชมภายในขบวนรถ ติดตามข้อมูลข่าวสารเพิ่มเติมได้ทางเว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 / เฟซบุ๊กแฟนเพจ : โครงการรถไฟฟ้าสายสีชมพู ช่วงแคราย - มีนบุรี
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ขอบคุณแนวทางการเตรียมพร้อมรับนักท่องเที่ยว พร้อมสั่งการเน้นย้ำการสร้างความเข้าใจและร่วมกันปฏิบัติตามมาตรการ
วันพุธที่ 20 ตุลาคม 2564
โฆษกรัฐบาลเผย “นายกฯ” ขอบคุณแนวทางการเตรียมพร้อมรับนักท่องเที่ยว พร้อมสั่งการเน้นย้ําการสร้างความเข้าใจและร่วมกันปฏิบัติตามมาตรการ
โฆษกรัฐบาลเผย “นายกฯ” ขอบคุณแนวทางการเตรียมพร้อมรับนักท่องเที่ยว พร้อมสั่งการเน้นย้ําการสร้างความเข้าใจและร่วมกันปฏิบัติตามมาตรการ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) เตรียมพร้อมเปิดพื้นที่บลูโซน และ 3 แนวทางเปิดประเทศรับนักท่องเที่ยวต่างชาติ ขานรับนโยบายเดินหน้าเปิดประเทศรับการเดินทางเข้าประเทศไทย โดยไม่ต้องกักตัว สําหรับผู้ที่ฉีดวัคซีนครบโดสแล้ว ตั้งแต่วันที่ 1 พฤศจิกายน เป็นต้นไป นั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของทุกหน่วยงานที่เกี่ยวข้องซึ่งได้ตอบรับแนวนโยบายการเปิดประเทศ พร้อมได้สั่งการให้ทุกหน่วยงานพูดคุยและทําความเข้าใจกับสถานประกอบการต่าง ๆ ให้เข้าใจถึงสถานการณ์ และความจําเป็นในการดําเนินมาตรการของรัฐบาล ตลอดจนขอความร่วมมือจากทุกภาคส่วนปฏิบัติตามมาตรการ เพื่อให้สามารถขับเคลื่อนเศรษฐกิจควบคู่ไปกับการดูแลด้านสาธารณสุขของประชาชนไทย รวมถึงผู้ที่เดินทางเข้ามาในประเทศด้วย
ทั้งนี้ การเปิดพื้นที่บลูโซนนั้นเป็นมาตรการเพื่อเป็นการสร้างความเชื่อมั่น แรงจูงใจให้แก่นักท่องเที่ยวและผู้ประกอบการในพื้นที่ โดยสามารถกําหนดหรือปรับมาตรการป้องกันและควบคุมโรคให้เป็นไปตามระดับการจัดการตามพื้นที่เฝ้าระวังได้เอง และสามารถเปิดกิจกรรมได้ทุกประเภท ยกเว้นสถานบริการ สถานบันเทิง และสถานบริการอื่นในลักษณะคล้ายกันที่ยังไม่อนุญาตให้เปิด รวมถึงห้ามจัดกิจกรรมรวมกลุ่มคนมากกว่า 500 คน โดยการเปิดพื้นที่บลูโซนจะแบ่งออกเป็น 4 ระยะ ทั้งนี้ ขึ้นอยู่กับความพร้อมของแต่ละพื้นที่ โดยเน้นการฉีดวัคซีนให้กับประชาชนในพื้นที่ได้เกิน 70% รวมถึงความพร้อมด้านสาธารณสุข อัตราการครองเตียงเหลืองแดงต้องไม่เกิน 80% สัดส่วนผู้ติดเชื้อรายใหม่จะต้องไม่เกิน 5-10 คน ต่อจํานวนประชากร 1 แสนคนต่อวัน
นายธนกร กล่าวว่า สําหรับนักท่องเที่ยวต่างชาติที่จะเดินทางเข้ามานั้น ประเทศไทยยินดีต้อนรับแต่จะมีเงื่อนไขและวิธีปฏิบัติที่แตกต่างกัน ขึ้นอยู่กับระดับความเสี่ยงของประเทศต้นทาง และการฉีดวัคซีนของนักท่องเที่ยว ทั้งนี้ เป็นไปตาม 3 แนวทางการรับนักท่องเที่ยวต่างชาติ ของ ททท. รัฐบาลเชื่อมั่นว่านโยบายการเปิดประเทศดังกล่าว จะมีส่วนสําคัญในการพลิกฟื้นเศรษฐกิจของไทย โดยเฉพาะในภาคการท่องเที่ยวให้กลับมาเดินหน้าต่อไปได้ รวมไปถึงการพลิกโฉมประเทศด้วย อย่างไรก็ดี นายกรัฐมนตรี และรัฐบาลยังคงให้ความสําคัญกับการควบคุมการแพร่ระบาดของโควิด-19 โดยเฉพาะการเร่งฉีดวัคซีนให้ครอบคลุม เพื่อทําให้ไทยเป็นจุดหมายปลายทางที่ดึงดูดนักท่องเที่ยวและมาตรการควบคุมดูแลทางสาธารณสุขที่เป็นระบบ
รัฐบาลไทย-ข่าวทำเนียบรัฐบาล-PM: Thailand to acquire additional 65 million doses of COVID-19 vaccines for next year
วันพุธที่ 17 พฤศจิกายน 2564
PM: Thailand to acquire additional 65 million doses of COVID-19 vaccines for next year
PM: Thailand to acquire additional 65 million doses of COVID-19 vaccines for next year
November 16, 2021, at 1315hrs, Sofitel Krabi Phokeethra Golf & Spa Resort, Krabi, Prime Minister and Defense Minister Gen. Prayut Chan-o-cha stated about acquisition of the COVID-19 vaccine for next year that the contract has been made so far for the purchase of 65 million doses. In purchasing the COVID-19 vaccine, the Government will take into consideration R&D, and different technologies and forms of the vaccines, such as intranasal vaccines, to ensure that the Thai people receive the most suitable and effective COVID-19 vaccines.
Thailand has been on course in tackling the COVID-19 situation. The budget allocated for the remedies to alleviate economic impact of the COVID-19 on the Thai people accounts for 25% of GDP, the second largest in APEC after Chile. According to the Prime Minister, the Thai Government has genuinely concerned over people’s wellbeing, and strives to mitigate their plights and lead them to overcome the crisis.
The Prime Minister also expressed concern over the wellbeing of the farmers who have been impacted by the issues of current concern, e.g., household debts, pubic debts, gasoline oils, and instructed concerned ministers to look into the possibility of agricultural restructuring from upstream, midstream to downstream to reduce production cost, and farmland rental fees in accordance with the law.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับ ก. พาณิชย์/ตำรวจ ตรวจสต๊อกปาล์มน้ำมัน สั่งห้ามกักตุน เดินหน้าตามกฎหมายเคร่งครัด พร้อมให้ ก.เกษตรฯ เฝ้าระวังควบคุมโรค ASF อย่างเข้มงวด
วันพฤหัสบดีที่ 27 มกราคม 2565
โฆษกรัฐบาลเผย “นายกฯ” กําชับ ก. พาณิชย์/ตํารวจ ตรวจสต๊อกปาล์มน้ํามัน สั่งห้ามกักตุน เดินหน้าตามกฎหมายเคร่งครัด พร้อมให้ ก.เกษตรฯ เฝ้าระวังควบคุมโรค ASF อย่างเข้มงวด
โฆษกรัฐบาลเผย “นายกฯ” กําชับ ก. พาณิชย์/ตํารวจ ตรวจสต๊อกปาล์มน้ํามัน สั่งห้ามกักตุน เดินหน้าตามกฎหมายเคร่งครัด พร้อมให้ ก.เกษตรฯ เฝ้าระวังควบคุมโรค ASF อย่างเข้มงวด
วันที่ 27 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์สินค้าราคาแพงและมีความห่วงใยพี่น้องประชาชนต่อสถานการณ์ราคาปาล์มน้ํามัน ที่เพิ่มสูงขึ้นอย่างต่อเนื่อง จากสภาพอากาศ ฝนตกต่อเนื่อง ทําให้ผลผลิตปาล์มน้ํามันน้อยกว่าปกติอย่างมาก กําชับหน่วยงานที่เกี่ยวข้องตรวจสต๊อกปาล์มน้ํามันและน้ํามันปาล์ม หวั่นผู้ประกอบการรายใหญ่กักตุนสินค้า ทําให้ราคาปาล์มน้ํามันทั้งระบบพุ่งสูงขึ้นไปอีก ส่งผลกระทบต่อประชาชนผู้บริโภคอุปโภคเป็นวงกว้าง โดยล่าสุดตํารวจร่วมบูรณาการกับพาณิชย์จังหวัด จัดชุดตรวจลงพื้นที่ตรวจสต๊อกปาล์มน้ํามัน โรงงานสกัดน้ํามันปาล์มดิบ โรงกลั่นน้ํามันปาล์มบริสุทธิ์ ตลอดจนคลังน้ํามันปาล์มฯ ซึ่งจะดําเนินการกับผู้ที่ฝ่าฝืนกฎหมายอย่างเด็ดขาด เพื่อบรรเทาความเดือดร้อนให้กับพี่น้องประชาชนที่ได้รับผลกระทบจากราคาปาล์มน้ํามันที่พุ่งสูงขึ้น ทั้งนี้ กําหนดดําเนินคดีตาม พ.ร.บ.ว่าด้วยสินค้าและบริการ พ.ศ. 2542 มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับอีกไม่เกินวันละ 2,000 บาท ตลอดเวลาที่ยังฝ่าฝืนหรือจนกว่าจะแจ้ง หรือหากมีการแจ้งการครอบครองไม่ตรงกับความเป็นจริง ก็จะมีความผิดตามประมวลกฎหมายอาญา ม.137 มีโทษจําคุกไม่เกิน 6 เดือน หรือปรับไม่เกิน 1,000 บาท หรือทั้งจําทั้งปรับ
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรียังได้ติดตามการดําเนินงานตามข้อสั่งการเรื่องการป้องกัน ควบคุมและกําจัดโรคอหิวาต์แอฟริกาในสุกร (ASF) ซึ่งกรมปศุสัตว์ได้ลงพื้นที่สํารวจปริมาณซากสุกรในห้องเย็นทั่วประเทศอย่างเข้มงวด โดยข้อมูลพื้นที่เข้าดําเนินการ ระหว่างวันที่ 20-25 มกราคม 2565 (จํานวน 773 แห่ง) ตรวจพบซากสุกรสะสม จํานวน 18,727,824.545 กิโลกรัม โดยกรมปศุสัตว์มีมาตรการเฝ้าระวังและป้องกันการลักลอบนําสุกรมีชีวิตและผลิตภัณฑ์เข้าประเทศ ค้นหาโรคเชิงรับและเชิงรุก เช่น การเฝ้าระวังทางอาการในฟาร์ม การเฝ้าระวังในโรงฆ่าสัตว์ การเฝ้าระวังในซากและผลิตภัณฑ์ที่จําหน่ายในตลาด การประเมินความเสี่ยงระดับอําเภอทั่วประเทศ เพื่อกําหนดมาตรการการควบคุมการเคลื่อนย้ายโดยทําฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM: Good Farming Management) เพื่อเป็นการลดความเสียหายสามารถป้องกันการเกิดโรคได้และเป็นการเตรียมความพร้อมก่อนเพื่อยกระดับเป็นฟาร์มที่มีการปฏิบัติทางการเกษตรที่ดี (Good Agricultural Practices: GAP)
“นายกรัฐมนตรีให้ความสําคัญการแก้ไขปัญหาสินค้าอุปโภคบริโภคราคาแพง ในขณะนี้ โดยกําชับไปยังทุกหน่วยงานที่เกี่ยวข้องทั้งกระทรวงพาณิชย์ กระทรวงเกษตรและสหกรณ์ สํานักงานตํารวจแห่งชาติ ให้บูรณาการร่วมมือกันเร่งบรรเทาความเดือดร้อนของประชาชนให้ได้รับผลกระทบน้อยที่สุด” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ลงสำรวจจุดตัดทางถนนและทางรถไฟ พื้นที่จังหวัดพิษณุโลก
วันศุกร์ที่ 26 พฤศจิกายน 2564
กรมการขนส่งทางราง ลงสํารวจจุดตัดทางถนนและทางรถไฟ พื้นที่จังหวัดพิษณุโลก
เพื่อพิจารณาแนวทางการปรับปรุงแก้ไขกายภาพจุดตัดที่มีความเสี่ยงต่อการเกิดอุบัติเหตุ หรือมีอุบัติเหตุเคยเกิดขึ้นแล้วให้มีความปลอดภัยยิ่งขึ้น
เมื่อวันที่ 25 - 26 พฤศจิกายน 2564 กองมาตรฐานความปลอดภัยและบํารุงทาง กรมการขนส่งทางราง (ขร.) ลงพื้นที่สํารวจจุดตัดทางถนนและทางรถไฟ ในพื้นที่จังหวัดพิษณุโลก เพื่อพิจารณาแนวทางการปรับปรุงแก้ไขกายภาพของจุดตัดที่มีความเสี่ยงต่อการเกิดอุบัติเหตุ หรือมีประวัติการเกิดอุบัติเหตุเพื่อให้มีความปลอดภัยเพิ่มขึ้น โดยที่ผ่านมาในช่วง 5 ปีย้อนหลังได้มีการเกิดอุบัติเหตุในบริเวณจุดตัดทางรถไฟ อาทิเช่น จุดตัดกิโลเมตรที่ 362+608 (จุดตัดถนนอําเภอบางกระทุ่ม), 374+950 (จุดถนนแม่เทียบ - บ้านใหม่), 377+974 (จุดตัดถนนบ้านใหม่ - บ้านท่าโรง) และ 383+770 (จุดตัดถนนเข้าวัดพิกุลวราราม) ซึ่งส่วนใหญ่เป็นอุบัติเหตุที่เกิดจากความประมาท และการฝ่าฝืนไม้กั้นรถไฟของผู้ใช้รถใช้ถนน
โดยผลจากการลงพื้นที่ พบว่า จุดตัดดังกล่าวได้มีการแก้ไขโดยการติดตั้งเครื่องกั้นอัตโนมัติ ประเภท ข.1 แล้วทั้งหมด ทั้งนี้ เจ้าหน้าที่ ขร. ได้ดําเนินการสํารวจจุดอื่นๆ อาทิเช่น จุด 382+692 (จุดตัดถนนหลวงหมายเลข 2) จุด 389+845 (จุดตัดถนนพระองค์ดํา) หรือ จุด 390+189 (จุดตัดถนนจ่าการบุญ) เป็นต้น ซึ่งบางจุดยังมีต้นไม้และวัชพืชขึ้นสูง ถนนมีการชํารุด ไม่มีเส้นจราจร หรือมีลักษณะเป็นเนินลาดชัน ทําให้บดบังทัศนวิสัยในการขับขี่ ซึ่งอาจทําให้ไม่เห็นรถไฟที่กําลังเคลื่อนที่ผ่านจุดตัด โดน ขร. จะประสานหน่วยงานที่เกี่ยวข้องดําเนินการแก้ไขต่อไป
ถึงแม้จะมีการติดตั้งเครื่องกั้นเพื่อความปลอดภัยแล้ว จากการลงพื้นที่ยังพบว่าเมื่อมีรถไฟเข้าใกล้จุดตัดและอุปกรณ์เครื่องกั้นทํางาน แต่ยังมีประชาชนบางรายขับขี่ด้วยความประมาท ฝ่าฝืนเครื่องกั้น ซึ่งอาจส่งผลให้เกิดอุบัติเหตุได้ ขร. จึงขอความร่วมมือจากประชาชนไม่ขับขี่ยานพาหนะฝ่าฝืนเครื่องกั้น หยุดรอบริเวณจุดตัดจนกว่ารถไฟจะผ่านไปและเครื่องกั้นยกขึ้น เพื่อความปลอดภัยของผู้ขับขี่ยานพาหนะทุกท่าน
"ชีวิตของท่านมีค่า อย่าคิดฝ่าไม้กั้นรถไฟ"
รัฐบาลไทย-ข่าวทำเนียบรัฐบาล-รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ
วันศุกร์ที่ 4 กุมภาพันธ์ 2565
รองปลัดเกษตรฯ อําพันธุ์ มั่นใจโครงการยกระดับแปลงใหญ่ฯ
รองปลัดเกษตรฯ อําพันธุ์ มั่นใจโครงการยกระดับแปลงใหญ่ฯ ช่วยกลุ่มเกษตรกรลดต้นทุนและเพิ่มศักยภาพด้านตลาด
นายอําพันธุ์ เวฬุตันติ รองปลัดกระทรวงเกษตรและสหกรณ์ลงพื้นที่ติดตามการดําเนินงานของกลุ่มแปลงใหญ่โคนมบ้านเนินดินแดง อําเภอทับสะแก ซึ่งเป็นหนึ่งในกลุ่มแปลงใหญ่ที่ได้รับการสนับสนุนงบประมาณจากโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด ปี 2564 ของกระทรวงเกษตรและสหกรณ์โดยกลุ่มแปลงใหญ่ดังกล่าวได้รับงบประมาณจากโครงการจํานวน 2,901,500 บาท เพื่อจัดซื้อวัสดุการแปรรูปนมและก่อสร้างร้านจําหน่ายผลิตภัณฑ์นมของกลุ่ม ในการต่อยอดผลิตภัณฑ์นมสดของกลุ่ม โดยกลุ่มแปลงใหญ่โคนมบ้านเนินดินแดง ปัจจุบันเป็นวิสาหกิจชุมชนที่มีสมาชิกกว่า 210 ราย ประธานกลุ่มแปลงใหญ่ คือ นายวิชัย หอมทั่ว โดยสมาชิกผลิตนมภายใต้การจัดการของสหกรณ์โคนมบ้านเนินดินแดงซึ่งผู้จัดการแปลง คุณพราว ฉาบเพชร ช่วยในการดูแลบริหารจัดหาร กําลังการผลิตนมวันละ 42 ตัน มีปริมาณนมที่เกินโควต้าการผลิต วันละประมาณ 3 ตัน จึงต้องมีการนํามาบริหารจัดการเพื่อให้เกิดมูลค่า โดยการแปรรูปเป็นนมยูเอชที นมพาสเจอร์ไรซ์ และผลิตภัณ์ที่เกี่ยวข้องกับนม ซึ่งโครงการยกระดับแปลงใหญ่ฯ สามารถช่วยลดต้นทุนการผลิตลงได้อย่างมาก จากที่ต้องจ้างผลิต กลุ่มสามารถนําผลผลิตส่วนเกินมาแปรรูปและจําหน่ายเป็นผลิตภัณฑ์กลุ่มได้กว่าวันละ 100 กก. ซึ่งมีกําไรกว่า 3 เท่าตัว นับเป็นการลดต้นทุนการผลิตและเพิ่มมูลค่านม และเชื่อมโยงการตลาดให้กับผลิตของกลุ่มได้อย่างครบวงจร ซึ่งเมื่อกลุ่มมีผลประกอบการที่ดีก็มีแผนจะเพิ่มกําลังการผลิตเพื่อจะได้นํานมส่วนเกินมาทําผลิตภัณฑ์เพิ่มเติมได้อีก สินค้าของกลุ่มที่ผลิตนับได้ว่าเป็นนมคุณภาพแท้ และช่วยระบายนมที่ล้นตลาด สามารถสร้างรายได้ให้ชุมชนได้เป็นอย่างดี
ทั้งนี้รองปลัดกระทรวงเกษตรและสหกรณ์ได้ชื่นชมกลุ่มแปลงใหญ่ที่มีความเข้มแข็ง สามารถต่อยอดกิจกรรม ตอบโจทย์ความต้องการของสมาชิกและดําเนินการได้ครบทั้งวงจร เป็นไปตามวัตถุประสงค์โครงการยกระดับแปลงใหญ่ฯ ที่กระทรวงเกษตรฯได้สนับสนุนไป และกําชับให้เจ้าหน้าที่ที่เกี่ยวข้องและกลุ่มช่วยติดตามดําเนินการให้สมาชิกช่วยกันในเรื่องการควบคุมคุณภาพฟาร์มโคนม ให้ผ่านมาตรฐานให้ครบ 100%ซึ่งจะช่วยเพิ่มศักยภาพให้การจัดการตลาดนมของประเทศมีประสิทธิภาพต่อไป
รัฐบาลไทย-ข่าวทำเนียบรัฐบาล-รมว.พม. นำทีม พม. ช่วย โกดังชาบู ดึงเชฟชุมพลสอนเมนูใหม่ สู้ชีวิตอีกรอบ
วันศุกร์ที่ 4 กุมภาพันธ์ 2565
รมว.พม. นําทีม พม. ช่วย โกดังชาบู ดึงเชฟชุมพลสอนเมนูใหม่ สู้ชีวิตอีกรอบ
รมว.พม. นําทีม พม. ช่วย โกดังชาบู ดึงเชฟชุมพลสอนเมนูใหม่ สู้ชีวิตอีกรอบ
เมื่อวันที่ 3 ก.พ. 65เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ทีมผู้บริหาร และเจ้าหน้าที่ พม. ลงพื้นที่ช่วยแก้ปัญหาครอบครัวนางสาวมธุรา อดเหนียว (แก้ว) อายุ 31 ปี เจ้าของร้านโกดังชาบูย่านตลาดพลู เขตธนบุรี กทม. ซึ่งออกมาไลฟ์สดปิดกิจการทั้งน้ําตา หลังเปิดมานานกว่า 4 ปี และพยายามทําทุกทางเพื่อให้ร้านได้ไปต่อ เนื่องจากได้รับผลกระอย่างต่อเนื่องจากวิกฤตโควิด - 19 ทําให้มีหนี้สินจํานวนมาก อีกทั้งต้องดูแลสามีที่มีอาการป่วยเป็นซึมเศร้า ลูกเล็กวัยเรียน 2 คนและคนงานอีก 7 คน
นายจุติ กล่าวว่า วันนี้ตนเดินทางมาที่ร้านโกดังชาบู เพราะเห็นข่าวจากสื่อออนไลน์ โดยทราบว่าปัญหาลักษณะนี้มีมากมายทั่วประเทศ แต่ปัญหาทุกอย่างมีทางออกทางแก้เสมอ มันไม่ง่ายแต่ชีวิตต้องสู้ ซึ่งตนเห็นความเป็นนักสู้ของน้องแก้วและสามีที่มีภาระหนัก ซึ่งวันนี้ ตนมาในฐานะตัวแทนรัฐบาล เพื่อมาช่วยเหลือประชาชน ขณะนี้ รัฐบาลมีโครงการประนอมหนี้ โดยให้ธนาคารของรัฐและเอกชน เข้ามาช่วยแก้ปัญหา นอกจากนี้ กระทรวง พม. จะเชิญเชฟชุมพล แจ้งไพร มาช่วยสอนทําอาหารเมนูพิเศษของร้าน เพื่อดึงดูดลูกค้า จะได้ช่วยเพิ่มรายได้จากรับทําอาหารกล่องอีกทางหนึ่งด้วย ทั้งนี้ รัฐบาลอยากให้ทุกท่านรู้ว่า ท่านไม่ได้อยู่คนเดียว เราไม่ทิ้งใครไว้ข้างหลัง และพร้อมให้โอกาสคนที่ทํางานโดยสุจริต เมื่อเศรษฐกิจฟื้นจากสถานการณ์โควิด-19 ก็จะทําให้ชีวิตเดินต่อไปได้
นายจุติ กล่าวเพิ่มเติมว่า วันนี้ กระทรวง พม. มีความเป็นห่วงในเรื่องครอบครัว เพราะลูกทั้ง 2 คนที่ไม่อยากไปโรงเรียนเพราะเห็นคุณพ่อคุณแม่เครียดจากปัญหาที่เกิดขึ้น ด้านคุณพ่อเครียดจากภาระหนี้สิน แต่มีคุณแม่ที่สู้ต่อและบอกให้โลกรู้ว่าจะสู้ต่อไป ดังนั้น กระทรวง พม. ได้เข้ามาช่วยเหลือครอบครัวนี้เท่ากับเราได้ช่วยอีก 11 ชีวิต รวมไปถึงลูกจ้างที่ไม่มีที่อยู่ ไม่มีงานทํา โดยเฉพาะช่วยให้เด็กๆ สามารถไปโรงเรียนได้ รวมไปถึงสามีให้ได้รับการรักษาที่เหมาะสม นับว่าเป็นการสร้างครอบครัวให้เข้มแข็ง ไม่ให้ครอบครัวเปราะบาง ทั้งนี้ กระทรวง พม. ได้ให้ความสําคัญตามนโยบายรัฐบาลว่า เราจะดูแลทุกครอบครัวให้เข้มแข็ง ซึ่งปัญหาที่เกิดขึ้นนี้เหมือนกับปัญหาทุกครอบครัวที่มี มันไม่ง่ายที่จะแก้ปัญหา ถ้าหากเจ้าตัวไม่สู้ ทุกคนพร้อมที่จะช่วยเหลือ เมื่อสู้แล้ว ต้องมีสติ ทักษะ และด้วยสองมือที่ไม่ย่อท้อ แล้วทุกอย่างก็จะผ่านไปได้
นางสาวมธุรากล่าวขอบคุณ พลเอก ประยุทธ์ จันทร์โอชา นายกรัฐมนตรี ที่ได้มอบหมายให้รัฐมนตรีว่าการกระทรวงการพัฒนาสังคมและความมั่นคงของมนุษย์ เข้ามาช่วยเหลือครอบครัว และน้องๆ ทีมงาน และขอขอบคุณที่คนไทยไม่ทิ้งกัน และเข้ามาช่วยเหลือแก้ไขปัญหา ในวันนี้ ตนมีกําลังใจเพิ่มขึ้นมาก และรู้ว่าทุกท่านเป็นห่วงและมาช่วยดูแลเรา หลังจากนี้ ตนจะได้นําคําแนะนําจากท่านรัฐมนตรีฯ มาจัดการปัญหาของครอบครัวต่อไป
รัฐบาลไทย-ข่าวทำเนียบรัฐบาล-ระวัง‼ ควันบุหรี่ เสี่ยงแพร่เชื้อ COVID - 19
วันศุกร์ที่ 27 สิงหาคม 2564
ระวัง!! ควันบุหรี่ เสี่ยงแพร่เชื้อ COVID - 19
ควันบุหรี่ที่ปล่อยไป สามารถกระจายได้ไกลกว่าการไอหรือจาม
- ทําให้ปอดอ่อนแอกว่าปกติ
- ทําให้มีโอกาสเสียชีวิตมากกว่า 2 เท่าเมื่อเทียบกับผู้ไม่สูบบุหรี่
#สํานักงานปลัดกระทรวงกลาโหม
#COVID19
รัฐบาลไทย-ข่าวทำเนียบรัฐบาล-กรมสรรพากรขยายเวลามาตรการภาษีเพื่อส่งเสริมผู้ประกอบการใช้ผลิตภัณฑ์พลาสติกที่ย่อยสลายได้ทางชีวภาพ หักค่าใช้จ่ายได้ ๑.๒๕ เท่า
วันอังคารที่ 5 เมษายน 2565
กรมสรรพากรขยายเวลามาตรการภาษีเพื่อส่งเสริมผู้ประกอบการใช้ผลิตภัณฑ์พลาสติกที่ย่อยสลายได้ทางชีวภาพ หักค่าใช้จ่ายได้ ๑.๒๕ เท่า
ครม.เห็นชอบหลักการขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ เพื่อสนับสนุนผู้ประกอบการลดปริมาณการใช้พลาสติกที่ย่อยสลายได้ยาก
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีเห็นชอบหลักการขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ เพื่อสนับสนุนผู้ประกอบการลดปริมาณการใช้พลาสติกที่ย่อยสลายได้ยาก คาดว่าผู้ประกอบการจะเปลี่ยนมาใช้เม็ดพลาสติกชีวภาพเพื่อการผลิตบรรจุภัณฑ์พลาสติกที่ย่อยสลายได้ทางชีวภาพ ประมาณร้อยละ ๑๐ ต่อปี (๖๘,๙๗๘ ตัน) ของปริมาณบรรจุภัณฑ์พลาสติกที่มีการผลิตอยู่ในปัจจุบันจํานวน ๖๘๙,๗๘๕ ตัน ส่งเสริมให้บรรลุเป้าหมายในการผลักดันให้ประเทศไทยเป็น Bio Hub of ASEAN”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลังโดยกรมสรรพากร ได้ให้ความสําคัญกับการสนับสนุนผู้ประกอบการเปลี่ยนมาใช้เม็ดพลาสติกชีวภาพ เพื่อการผลิตบรรจุภัณฑ์พลาสติกที่ย่อยสลายได้ทางชีวภาพ ลดปริมาณการใช้พลาสติกที่จะกลายเป็นขยะตกค้างที่ย่อยสลายได้ยากอย่างต่อเนื่อง จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ) โดยกําหนดให้บริษัทหรือห้างหุ้นส่วนนิติบุคคลสามารถนํารายจ่ายค่าซื้อผลิตภัณฑ์พลาสติกที่ย่อยสลายได้ทางชีวภาพตามประเภทที่กําหนด และได้รับใบรับรองผลิตภัณฑ์จากสํานักงานเศรษฐกิจอุตสาหกรรม มาหักเป็นรายจ่ายได้เพิ่มอีกเป็นจํานวนร้อยละ 25 สําหรับรายจ่าย ที่ได้จ่ายไปตั้งแต่วันที่ 1 มกราคม พ.ศ. 2565 ถึงวันที่ 31 ธันวาคม พ.ศ. 2567 ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด โดยให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “การขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพออกไปจากที่สิ้นสุดเมื่อวันที่ ๓๑ ธันวาคม พ.ศ. ๒๕๖๔ จะมีส่วนช่วยส่งเสริมการใช้ผลิตภัณฑ์ดังกล่าวให้เป็นไปอย่างต่อเนื่อง และเห็นผลเป็นรูปธรรมมากยิ่งขึ้น ช่วยลดทุนและส่งเสริมให้มีการใช้บรรจุภัณฑ์พลาสติกที่ย่อยสลายได้ทางชีวภาพ ส่งเสริมให้ภาคธุรกิจรวมทั้งประชาชนมีส่วนร่วมในการอนุรักษ์สิ่งแวดล้อมเพิ่มขึ้น ลดปริมาณขยะและสิ่งตกค้างที่ไม่ย่อยสลาย ส่งผลดีในเรื่องการดูแลปัญหาสิ่งแวดล้อมของประเทศได้อีกทางหนึ่งด้วย”
สอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สํานักงานเลขานุการกรม
เลขที่ ๙๐ ซอยพหลโยธิน ๗ ถนนพหลโยธิน แขวงพญาไท เขตพญาไท กรุงเทพฯ ๑๐๔๐๐ โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช พร้อมจัดเจ้าหน้าที่เฝ้าระวังสถานการณ์อย่างใกล้ชิด ตามนโยบายของรัฐมนตรีว่าการกระทรวงคมนาคม
วันจันทร์ที่ 29 พฤศจิกายน 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช พร้อมจัดเจ้าหน้าที่เฝ้าระวังสถานการณ์อย่างใกล้ชิด ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยในวันที่ 29 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยในวันที่ 29 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151 (กม. ที่ 2+380) - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ําท่วมสูง 25 เซนติเมตร ยานพาหนะสามารถสัญจรผ่านได้ และบริเวณ 14+900 - 16+750 น้ําท่วมสูง 50 เซนติเมตร ยานพาหนะไม่สามารถสัญจรผ่านได้
ทั้งนี้ ทช. ได้เฝ้าระวังสถานการณ์อย่างใกล้ชิด เตรียมพร้อมติดตั้งป้ายเตือนบริเวณที่ได้รับผลกระทบในเส้นทางดังกล่าว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่กําชับให้หน่วยงานในสังกัดเตรียมพร้อมติดตามสถานการณ์อุทกภัยในพื้นที่เสี่ยงอย่างต่อเนื่อง เพื่อให้การอํานวยความสะดวกปลอดภัยให้กับประชาชนเป็นไปอย่างรวดเร็วทันต่อสถานการณ์ โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146